Године 2000. био је водитељ изборног штаба тадашњег председничког кандидата Стјепана Месића те постаје и саветник хрватског председника за националну безбедност. Од 2000. године је шеф Кабинета за националну безбедност. На тој дужности остаје до 2002. године, када се разилази с председником Месићем због неслагања око ставова везаних за прошлост Хрватске и различитим виђењима хрватске будућности. Тада накратко напушта политику и одлази у приватни сектор. Од 2004. до 2006. године био је директор "Протуобавјештајне агенције". На место директора Безбедносно-обавештајне агенције (СОА) именован је у септембру 2006. године, и ту је дужност обављао све до 2008. године.